|  |  |
| --- | --- |
|  | Este artigo amosa letras cirílicas. Sen o soporte axeitado, o texto pode mostrar símbolos sen sentido, coma caixas, marcas e outros. |

O **Dniéper** (en ruso: Днепр/Dnepr; en belaruso: Дняпро/Dnyapro, en ucraíno: Дніпро/Dnipro) é un río con 2290 km de percurso (o cuarto en Europa logo do Volga, o Danubio e o Ural).

Percorrido
----------

O Dniéper nace no altiplano de Valdai (Rusia occidental), para entrar despois en Belarús; foi logo, durante 115 km, de fronteira natural entre Belarús e Ucraína, para por fin facer o resto do seu curso a través da Ucraína, na cal baña a capital, Kíiv, atravesándoa de norte a sur. Ao longo dos tres países mantén esencialmente o mesmo nome, aínda que con pequenas variantes gráficas e de pronunciación.

O Dniéper desauga no mar Negro cun longo estuario, non lonxe da cidade de Odesa, a occidente da península de Crimea. O seu caudal medio na foz é de 1670 m³/s.

A conca hidrográfica do Dniéper abrangue unha área de 516 000 km², unha superficie maior que a de España, o que a torna na terceira en Europa, despois das do Volga e do Danubio.

Explotación económica
---------------------

Nos últimos 800 km do río está regulado por unha serie de grandes encoros. Estes encoros son: o de Kíiv (*Kyivs'ke*) (922 km², cunha lonxitude de 110 km e unha largura de 12 km, presenta gran cantidade de algas), o de Kaniv (582 km²), o de Kremenchuk (2252 km²), o encoro de Dniprodzerzhin (567 km²), o de Zaporiz (410 km²) e o de Kakhov (2155 km²). As presas destes encoros son utilizados para producir enerxía hidroeléctrica, que representa sobre do 10% electricidade xerada en Ucraína.

Nome e historia
---------------

O río Dniéper é mencionado polo grego Herodoto no Século V a.C. como *Borysthenes*. Os historiadores romanos denominárono *Danaper*. O vello nome usado na época medieval, cando do Rus de Kíiv, era *Slavutich*.

O Dniéper foi de sempre a principal vía de comunicación nesta zona, facilitando as comunicacións entre o Mar Negro e o mar Báltico. A través desta ruta fluvial, viquingos e polacos movéronse cara ao sur.

O Dniéper foi, durante a última guerra mundial, o eixo da "liña Stalin", escenario de duros combates entre os exércitos alemáns e soviéticos.

Cidades ás beiras do Dniéper
----------------------------

Desde o seu nacemento até a desembocadura temos entre as cidades principais erguidas as súas orelas:

* Dorogobuzh, Rusia
* Smolensk, Rusia
* Orša, Belarús
* Sklou, Belarús
* Mahilëu, Belarús
* Byhau, Belarús
* Rahacou, Belarús
* Zlobin, Belarús
* Rècyca, Belarús
* Kíiv, Ucraína
* Kaniv, Ucraína
* Čerkasi, Ucraína
* Kremenchuk, Ucraína
* Kamianske, Ucraína
* Dnipro, Ucraína
* Zaporizhzhia, Ucraína
* Marhanets, Ucraína
* Nikopol, Ucraína
* Nova Kakhovka, Ucraína
* Khersón, Ucraína

Afluentes do Dniéper
--------------------

Destacan entre os tributarios máis importantes do Dniéper en orde desde a fonte:

* Drut (D)
* Sozh (E)
* Berezina (D)
* Pripyat (D)
* Irpen (D)
* Sula (E)
* Vorskla (E)
* Samara (E)
* Ros (D)
* Bazavluk (D)
* Ingulec (D)
* Konka(D)
* Desna (E)

Notas
-----

1. ↑  "O Seminario de Onomástica aproba a adaptación dos nomes da capital e doutras cidades ucraínas". *Real Academia Galega*. 8 de marzo de 2022.
2. 1 2 3  "Kyiv, Ukraine". *www.esa.int* (en inglés). Consultado o 2020-12-13.

Véxase tamén
------------

|  |  |
| --- | --- |
|  | Commons ten máis contidos multimedia sobre:  ***Río Dniéper*** |

|  |  |
| --- | --- |
| Control de autoridades | 
* Wd: Q40855
* WorldCat
* VIAF: 244547785
* BRE: 2629179
* EBID: ID
* FAST: 1243273
* GeoNames: 565896
* GND: 4070511-0
* LCCN: sh85038676
* NKC: ge196151
* OSM: 2086905
* Pleiades: 226544
* Treccani: dnepr

 |